《次韵徐正夫见赠》
宋代·苏过

自信儒冠不误身，从教尘土满衣巾。安能学稼与学圃，已得异书逢异人。

只影自随空四海，岁寒相伴有孤筠。扬雄何日一区老，问字应当载酒频。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。